Զոհրապ Եգանյանը ֆեյսբուքյան իր էջում գրում է. «Հիմա աշխարհում ավելի ազդեցիկ են տրանսազգային կորպորացիաները, քան պետությունները։ Կարծես թե աշխարհը գնում է նրան, որ պետությունների դերն ու նշանակությունները գնալով նվազում են, այս հանգամանքները պետք է ստիպեն փոքր ազգերին ու պետություններին իրենց «ես»֊ը պահելի համար նոր մոտեցումներ որդեգրել։ Աշխարհում շրջանառվող փողերի առյուծի բաժինը այս պահին արդեն տնօրինում են հենց այդ կորպորացիաները, որոնք վերցնում են նաև պետությանը բնորոշ որոշակի տարրեր։ Օրինակ Google, Apple, Amazon և մի քանի այստեսակ ընկերություններ ավելի շատ փող ունեն, քան Ռուսաստանը, Եվրամիությունը, նույնիսկ ԱՄՆ֊ն, իսկ հարցերը լուծվում են փողով։ Հետաքրքիր է, կարո՞ղ ենք մենք` հայերս, փորձել ստեղծել նման մի բան, ասենք Տեղեկատվական տեխնոլոգիաների ոլորտում»։